Uffiċjali Amerikani, Ewropej u Iranjani jikkonfermaw li ftehmu li l-Iranjani jiftħu l-faċilitajiet nukleari tagħhom għal spezzjonijiet regolari minn esperti internazzjonali mill-20 ta’ Jannar. L-Iran u l-hekk imsejħa pajjiżi “P5+1” – ir-Russja, l-Istati Uniti, iċ-Ċina, Franża, ir-Remku Unit flimkien mal-Ġermanja – ftehmu kif se jimplimentaw dak li qablu dwaru f’Novembru li xi sanżjonijiet finanzjarji kontra l-Iran ma jibqgħux fis-seħħ. Dawn is-sanzjonijiet ġabu l-ekonomija Iranjana garkubtejha. Il-qawwiet tal-punent wegħdu wkoll li ma jimponux sanzjonijiet ġodda fil-perijodu ta’ bejn sitt xhur u sena sakemm jintħaħaq ftehim permanenti. Il-pajjżi tal-punent u l-Iżreal dejjem xlew lill-Iranjani li l-programm nukleari tagħhom hu intiż biex ikollhom l-armi nukleari. L-Iranjani dejjem ċaħdu din l-akkuża u jgħidu li l-programm tagħhom huwa għal għanijiet paċifiċi fosthom biex jiġġeneraw l-enerġija għall-użu lokali.